Yúda a nə á məyəb ńdɔ bətísɔn bóé báman bɔ́ŋ: bâdzɔlan á sí; ǹtǎd Yērúzalɛm wákwī á yób. 3Miǹkúkúmá myálōm zəzə̌ bān bod nə́ bə́ kə lɛ́ mə̄ndím. Bə́ kwíí á bitam, təge yén mə̄ndím: bə́ ngadúgan ai bimvaŋ bivwé bivwé. Bákūban osɔ́n, bə́ ngabúdi miǹló myábán. 4Amú sí e ńtɔa yǎ mim̀bǎn mim̀bǎn, ású mə̄ndím mádzə́man á ńnam, bəsíé məfúb báwōg ósɔ̄n, bə́ ngabúdi miǹló. 5Tɔ ńkɔ́g yā ó byé áfūb, wálīg mān mɔ́n wōē, ḿból bīlɔ́g byádzə́man. 6Bǒzəle bə́ áfan á bə́ tə́lə́ á miǹkǒl á yób bâhəbə evúndu anə́ bībyál bí zə̄. Mís mâman bɔ́ dīm ású ńdzə́mān bilɔ́g. 7Ngə́ miǹsə́m myáán myásɔ̄man bíā, ǎ Ńtondôbə, wǎmēn bɔ̌ ésīē ású ólugú dzwé dóe. Owé, bǐ ngábɛn wa abuí biyɔŋ, bí ngábyandi wa. 8Wa Ǹtondôbə, ndi Ísraɛ̂l, ǹkode woé ábǒg míńtyé ! Amú dzé ó nə̄ hə anə ńnə̄ŋ á ńnam hí ? Anə́ ńlod zěn yā ā yálā nə́ a dzə́ŋ ádzogóbó ású álú ? 9Ású dzé wābɔ anə́ mod yǎ fəg e dzáŋ âbum, anə́ m̀bɔ bitá yǎ ā bə̄lə́ kig ngul yǎ ákode ? Waa o tɔá hḿ á zāŋ dzāān, ǎ Ńtondôbə, byǎlóeban ai dzwé dóe, tə wadzoge bíā.